1. Atur kawula Sasêmita, ngumur kula 27 taun. Griya kawula ing dhusun Kaponan tanah Sokawati, kawula kadangu sababipun kula kabêsta, katêrka tumut angècu griyanipun Tuwan Musêr ing Batu tanah Sokawati, ananging kawula botên rumaos yèn atumuta angècu utawi kawula botên wuninga tiyang satunggil-tunggilipun ingkang ngècu Tuwan Musêr wau, wondene ingkang nyêpêng bêsta kula punika, rêdi kula ing Sokawinangun Radèn Rôngga Kartawirya, panyêpêngipun pangajêng kula dipun tibalitimbali. dhatêng ing Sokawinangun, badhe kajak nyêpêngi tiyang durjana, wusona kawula piyambak ingkang kacêpêng mênawi tiyang durjana ingkang ngècu Tuwan Musêr sampun wontên ingkang kacêpêng, kawula